Bruxelles, den 14.02.2005

KOM(2005) 45 endelig

MEDDELELSE FRA KOMMISSIONEN TIL EUROPA-PARLAMENTET OG RÅDET

om EU's narkotikahandlingsplan (2005-2008){SEK(2005)216}

Indledning

Narkotikaproblemet er et af de problemer, der vækker størst bekymring blandt EU-borgerne, og det udgør en stor trussel mod sikkerheden og sundheden i det europæiske samfund. Der er op mod 2 mio. problematiske stofbrugere i EU. Forbruget af narkotika, specielt blandt unge, er større end nogensinde før. Forekomsten af HIV/AIDS blandt stofbrugere vækker stadig større bekymring. Da der er tale om et verdensomspændende problem, gør EU bl.a. en indsats via forskellige politiske instrumenter, såsom dialogen om narkotika med forskellige regioner i verden. Det må også fremover være en politisk prioritet for EU at finde et realistisk og effektivt svar på dette problem.

I december 2004 godkendte Det Europæiske Råd EU's narkotikastrategi (2005-2012) , der fastsætter rammerne, målsætningerne og prioriteterne for to fireårige handlingsplaner, som Kommissionen skal fremlægge. Denne strategi indgår i det flerårige Haag-program til styrkelse af frihed, sikkerhed og retfærdighed i EU, hvori det hedder, at "en optimal beskyttelse af området med frihed, sikkerhed og retfærdighed kræver tværfaglig og koordineret handling både på EU-plan og på nationalt plan".

Strategien har følgende overordnede mål:

- at opretholde et højt niveau af sundhedsbeskyttelse, trivsel og social samhørighed ved at supplere medlemsstaternes indsats for at forebygge og begrænse brugen af narkotika, afhængighed og narkotikarelaterede sociale og sundhedsmæssige skader

- at sikre et højt sikkerhedsniveau for borgerne ved at gribe ind over for produktion og ulovlig grænseoverskridende handel med narkotika og omdirigering af prækursorer samt ved at sætte kraftigere ind for at forebygge narkotikarelateret kriminalitet gennem et effektivt samarbejde, der bygger på en fælles tilgang, under hensyntagen til EU's resultater og værdier vedrørende grundlæggende rettigheder og friheder

- at styrke EU's koordineringsmekanismer for at sikre, at de bestræbelser, som gøres på nationalt, regionalt og internationalt plan, supplerer hinanden og er med til at gøre narkotikapolitikkerne inden for EU og EU's forbindelser med andre internationale partnere mere effektive. Sidstnævnte kræver, at EU har en klarere stilling i internationale fora såsom FN og dets specialiserede organer, som afspejler EU's dominerende stilling som donor på dette område.

Strategien er koncentreret om to af narkotikapolitikkens vigtigste aspekter, nemlig efterspørgselsbegrænsning og udbudsbegrænsning. Den omfatter også en række tværgående emner, nemlig internationalt samarbejde, forskning, information og evaluering.

Den handlingsplan, som foreslås af Kommissionen, tager hensyn til slutevalueringen af EU's narkotikastrategi og handlingsplan for bekæmpelse af narkotikamisbrug (2000-2004)[1]. Den sigter specielt mod de områder, hvor der ifølge evalueringen er behov for yderligere fremskridt. Den gentager en række vigtige mål, som ikke blev nået under den foregående handlingsplan. Kommissionen har også gennemført en indledende høring af civilsamfundet om den fremtidige politik via et særligt websted. Kommissionen vil under gennemførelsen af handlingsplanen udbygge denne høring betydeligt for at inddrage en bred vifte af repræsentanter for civilsamfundet fra hele EU i en dialog om, hvordan narkotikaproblemerne bedst kan gribes an.

Med hensyn til det endelige mål skal det fastslås, at strategien og handlingsplanen ikke er et mål i sig selv; selv hvis det lykkes at nå alle de mål, de indeholder, må man konkludere, at de er mislykkedes, hvis resultatet ikke er en målelig reduktion af narkotikaproblemerne i vore samfund. Det er, hvad EU-borgerne forventer. Handlingsplanens endelige mål er at mindske forekomsten af narkotikabrug i befolkningen og reducere de sociale og sundhedsmæssige skader, som anvendelsen af og handelen med ulovlige stoffer medfører. Den sigter mod at skabe en ramme for en afbalanceret strategi for såvel udbuds- som efterspørgselsbegrænsning gennem en række specifikke tiltag.

Disse tiltag skal opfylde følgende kriterier:

- Foranstaltningerne på EU-plan skal give en klar merværdi, og resultaterne skal være realistiske og målelige.

- Foranstaltningerne skal være omkostningseffektive og bidrage direkte til gennemførelsen af mindst et af de mål eller en af de prioriteter, som er fastsat i strategien.

- Antallet af foranstaltninger på hvert område skal være realistisk.

Hvad angår metoden har Kommissionen ikke udformet denne handlingsplan som en statisk liste over politiske mål, men som et dynamisk politikinstrument. Den følger strategiens struktur og mål og fokuserer på konkrete resultater på specifikke prioriterede områder. Der er indført evalueringsredskaber og –indikatorer for hver foranstaltning. Disse er udarbejdet med hjælp fra Det Europæiske Overvågningscenter for Narkotika og Narkotikamisbrug (EMCDDA) og Europol, som vil hjælpe Kommissionen med at kontrollere gennemførelsen af handlingsplanen. På dette grundlag vil Kommissionen hvert år offentliggøre en rapport og om nødvendigt foreslå tilpasninger.

Det anføres klart i handlingsplanen, hvem der har ansvaret for gennemførelsen af foranstaltningerne, og hvornår de skal være gennemført. For at sikre, at gennemførelsen sker til tiden, vil der for mål, hvor fristen er overskredet eller ikke ser ud til at kunne overholdes, blive fremsat henstillinger vedrørende gennemførelsen, eller det vil blive konstateret, at de ikke er gennemført. Kommissionen vil foretage en konsekvensanalyse i 2008 med henblik på at foreslå en yderligere handlingsplan for 2009-2012. I 2012 vil Kommissionen foretage en slutevaluering af strategien og handlingsplanerne. Disse evalueringer vil ikke være begrænset til selve handlingsplanen, men vil også komme til at omfatte en generel gennemgang af udviklingen i narkotikasituationen i Europa på grundlag af EMCDDA's og Europols arbejde.

Målene for denne handlingsplan er ambitiøse, men dette er nødvendigt i betragtning af de alvorlige problemer, som EU-borgerne står over for. Handlingsplanen overholder principperne om subsidiaritet og proportionalitet og giver plads til lokale, regionale, nationale og tværnationale foranstaltninger, samtidig med at den tilskynder alle aktører til at undersøge, hvordan disse foranstaltninger kan støtte hinanden og medvirke til gennemførelsen af målene i EU's narkotikastrategi.

KOORDINERING |

Strategimål 17[2] Koordinering er afgørende for indførelsen og gennemførelsen af en vellykket strategi for narkotikabekæmpelse |

Mål | Foreslået foranstaltning | Tidsplan | Ansvarlig part[3] | Evalueringsredskab/indikator² |

1. Effektiv koordinering på EU-plan og på nationalt plan | 1. Medlemsstaterne og Kommissionen skal have en fuldt operationel narkotikakoordineringsmekanisme og udpege en person, et kontor eller et organ, der skal fungere som narkotikakoordinator | 2007 | MS KOM | Årlig rapport om de nationale strukturer fra KOM i samarbejde med EMCDDA |

2. Medlemsstaterne skal under hensyntagen til deres nationale lovgivning og administrative strukturer vedtage en overordnet national narkotikastrategi og/eller -handlingsplan | 2007 | MS | Idem |

2. Sikring af en afbalanceret, tværfaglig tilgang | Medlemsstaterne skal omsætte EU's fælles prioriteter til nationale strategier/handlingsplaner | 2007 | MS | Idem |

3. Inddragelse af civilsamfundet | 1. Kommissionen skal fremlægge en grønbog om, hvordan man effektivt kan samarbejde med civilsamfundet | 2006 | KOM | Grønbog fra KOM |

2. Medlemsstaterne skal tage hensyn til den ekspertise, som findes i alle de berørte grupper og organer | 2007 | MS | MS aflægger senest i 2008 rapport til HDG om resultaterne af høringen |

3. Kommissionen skal iværksætte en Eurobarometer-undersøgelse om unges holdning til narkotika | 2008 | KOM | Rapport fremlagt |

Strategimål 18-19 Koordineringen af narkotikapolitikken på EU-plan bør finde sted gennem Den Horisontale Narkotikagruppe (HDG) |

4. Effektiv koordinering i Rådet | 1. HDG skal fokusere sine aktiviteter på gennemførelsen af EU's handlingsplan | I gang | Rådet | Årlig situationsrapport fra KOM |

2. HDG skal være det førende forum i Rådet for EU's koordinering på narkotikaområdet. Effektiv koordinering mellem HDG og andre arbejdsgrupper i Rådet, som beskæftiger sig med narkotikaspørgsmål, herunder eksterne forbindelser | I gang | Rådet | HDG's mandat revideres i 2005 Resultaterne af HDG's drøftelser om narkotikaspørgsmål mht. eksterne forbindelser rapporteres til de relevante geografiske arbejdsgrupper og omvendt |

Strategimål 20 Et af de områder, hvor koordineringen har stor betydning, er internationalt samarbejde |

5. Systematisk mainstreaming af narkotikapolitikken i forbindelserne og aftalerne med relevante tredjelande | 1. Rådet skal sikre, at EU's handlingsplaner for forskellige regioner kun vedtages, hvis der er afsat tilstrækkelige ressourcer til gennemførelsen | I gang | Rådet | Rapport fra KOM i senest 2008 |

2. Der skal medtages en særlig klausul om narkotikasamarbejde i nye aftaler med tredjelande/regioner | Årligt | Rådet KOM | Antal nye aftaler med en særlig klausul om narkotika |

Strategimål 21 De nationale myndigheder, der er ansvarlige for koordineringen af narkotikaspørgsmål og –politikker, skal bidrage til den praktiske gennemførelse af EU's handlingsplaner som led i gennemførelsen af de nationale programmer |

6. Regelmæssige møder med henblik på EU-koordinering | Formandskabet og Kommissionen skal give de ansvarlige for narkotikakoordineringen mulighed for at mødes for at udveksle oplysninger om udviklingen i medlemsstaterne, se på mulighederne for øget samarbejde og fokusere på gennemførelsen af EU's handlingsplan | To gange om året | Formandskabet KOM MS | Resultatet af møderne |

EFTERSPØRGSELSBEGRÆNSNING |

Strategimål 22 En målelig reduktion af brugen af narkotika, afhængighed og narkotikarelaterede sociale og sundhedsmæssige risici |

Mål | Foreslået foranstaltning | Tidsplan | Ansvarlig part | Evalueringsredskab/indikator |

7. Forbedring af adgangen til foranstaltninger til begrænsning af efterspørgslen efter narkotika og forbedring af foranstaltningernes effektivitet | Det skal sikres, at der foretages en evaluering af programmerne for begrænsning af efterspørgslen efter narkotika, og at der sker en effektiv formidling af de evaluerede former for bedste praksis. En mere effektiv brug og regelmæssig ajourføring af EMCDDA's database EDDRA (Exchange on Drug Demand Reduction Action) og andre databaser | 2007 | MS EMCDDA | Antal evaluerede programmer for begrænsning af efterspørgslen efter stoffer i EDDRA; antal brugere af EDDRA Brug af narkotika og risikoopfattelse vedrørende narkotika blandt skoleelever (EMCDDA) |

Strategimål 25.1 Forbedring af adgangen til forebyggelsesprogrammer og af disse programmers effektivitet, herunder målrettet forebyggelse og forebyggelse med fokus på familien/lokalsamfundet |

8. Forbedring af adgangen til skolebaserede forebyggelsesprogrammer og forbedring af disse programmers effektivitet | Det skal sikres, at overordnede forebyggelsesprogrammer, som både omfatter lovlige og ulovlige stoffer og blandingsbrug, medtages i skolernes læseplaner eller gennemføres så bredt som muligt | 2007 | MS | Antal MS, der har medtaget generel programbaseret narkotikaforebyggelse i skolernes læseplaner; procentdel af skoleeleverne, som er omfattet |

9. Indførelse af målrettet forebyggelse. Udvikling af nye måder at nå målgrupperne på, bl.a. via internettet | Udvikling og forbedring af forebyggelsesprogrammer for specifikke målgrupper (f.eks. risikofamilier og unge, der dropper ud af skolen) og specifikke situationer (f.eks. kørsel under påvirkning af narkotika, narkotika på arbejdspladsen og rekreativ brug af stoffer) | 2007 | MS KOM | Adgang til forebyggelsesprogrammer for specifikke målgrupper (EMCDDA) KOM udarbejder senest i 2008 en undersøgelse af, hvordan alkohol, narkotika og medicin påvirker kørslen MS aflægger senest i 2008 rapport til HDG om dækningen af narkotikaprogrammer på arbejdspladsen Antal forebyggelsesprojekter vedrørende rekreativ brug af stoffer, deres dækning og effektivitet ifølge evaluering (EMCDDA) |

Strategimål 25.2 Forbedret adgang til programmer for tidlig intervention, specielt for unge med eksperimenterende brug af psykoaktive stoffer |

10. Forbedring af metoderne for tidlig opdagelse af risikofaktorer og tidlig intervention | Opdagelse af brug af narkotika skal medtages i uddannelsen af fagfolk, som kommer i kontakt med potentielle stofbrugere | I gang | MS | MS skal senest i 2008 aflægge rapport om den anslåede procentdel af fagfolk, som får en sådan uddannelse Alder før første brug af narkotika/ første anmodning om behandling (EMCDDA) |

Strategimål 25.3 Forbedring af adgangen til målrettede og differentierede behandlingsprogrammer, herunder integreret psykosocial og farmakologisk behandling |

11. Sikring af muligheden for og adgangen til målrettede og differentierede behandlings- og rehabiliteringsprogrammer | 1. Der skal være adgang til behandlingsmuligheder, som omfatter forskellige psykosociale og farmakologiske metoder, og som svarer til behandlingsefterspørgslen | I gang | MS | Indikatorer for efterspørgslen efter og mulighederne for behandling (EMCDDA) |

2. Indførelse af strategier og retningslinjer for bedre adgang til tilbud for stofbrugere, som de eksisterende tilbud ikke når ud til | I gang | MS | Idem |

3. Forbedring af adgangen til og dækningen af programmer for rehabilitering og social reintegration | I gang | MS | Idem |

12. Forbedring af behandlingstilbuddenes kvalitet | Vedtagelse af EU-minimumsstandarder for narkotikabehandling | 2008 | Rådet KOM | Forslag fra KOM senest i 2007 |

13. Videreudvikling af alternativer til fængselsstraf for narkomaner og behandlingstilbud for de indsatte | 1. Effektiv brug og videreudvikling af alternativer til fængselsstraf for narkomaner, som begår narkotikarelaterede forbrydelser | I gang | MS | MS aflægger rapport til HDG senest i 2008 |

2. Udvikling af forebyggelses-, behandlings- og skadesbegrænsningstilbud til de indsatte, reintegrationstilbud ved løsladelsen og metoder til overvågning/analyse af brugen af narkotika blandt de indsatte | I gang | MS KOM | Forslag til henstilling fra KOM senest i 2007 |

Strategimål 25.4 Forbedring af adgangen til tilbud om forebyggelse og behandling af HIV/AIDS, hepatitis og andre infektioner og sygdomme og narkotikarelaterede sociale og sundhedsmæssige skader |

14. Forebyggelse af sundhedsrisici i forbindelse med brug af narkotika | Gennemførelse af Rådets henstilling om forebyggelse og reduktion af helbredsskader forbundet med narkotikamisbrug | I gang | MS | Rapport fra KOM i senest 2006 |

15. Mulighed for og adgang til skadesbegrænsende tilbud | Sikring af adgang til tilbud for misbrugere, herunder substitutions- og vedligeholdelsesbehandling, sprøjtebytning og lignende tilbud, som skal mindske risiciene | I gang | MS | Anslået antal uddelte sprøjter og antal stofbrugere, som man er nået ud til (EMCDDA) Indikatorer for efterspørgslen efter og mulighederne for behandling (EMCDDA) |

16. Forebyggelse af spredningen af HIV/AIDS, hepatitis C og andre infektioner og sygdomme, som overføres via blod | Sikring af gennemførelsen af overordnede programmer for HIV/AIDS, hepatitis C og andre sygdomme, som overføres via blod, herunder koordinering og samarbejde mellem alle leverandører af tilbud, som er rettet mod sårbare grupper | I gang | MS KOM | Indikatorer for forekomsten af HIV, hepatitis C og andre infektioner (EMCDDA) |

17. Reduktion af antallet af narkotikarelaterede dødsfald | En reduktion af antallet af narkotikarelaterede dødsfald skal medtages som et specifikt mål på alle niveauer, og der skal udarbejdes tiltag specielt til dette formål | I gang | MS | Indikator for antal narkotikarelaterede dødsfald (EMCDDA) |

UDBUDSBEGRÆNSNING |

Strategimål 27.1 Styrkelse af EU's retshåndhævelsessamarbejde, både på strategisk og på kriminalpræventivt plan, for at forbedre de operationelle aktiviteter vedrørende narkotika og omdirigering af prækursorer |

18. Reduktion af fremstillingen og udbuddet af syntetiske stoffer | Udvikling af en langsigtet løsning for anvendelse af retskemiske profilanalyser af syntetisk narkotika til retshåndhævelsesformål på baggrund af tidligere erfaringer | 2008 | MS KOM Europol | Rapport fra KOM |

19. Målrettet indsats mod hvidvaskning af penge i forbindelse med narkotikakriminalitet | Gennemførelse af fælles operationelle projekter | I gang | MS Europol Eurojust | Antal projekter, som er igangsat eller afsluttet Narkotikarelaterede kriminelle pengestrømme, som er blevet afsløret og afbrudt |

20. Anvendelse af konfiskerede aktiver til at finansiere narkotikaprojekter | Undersøgelse af muligheden for at udvikle en fond, som skal bruges til fælles operationelle projekter, der skal finansieres via konfiskation af aktiver, som er erhvervet gennem narkotikafremstilling og -handel | 2007 | KOM | Undersøgelse af bedste praksis for oprettelsen af en sådan fond |

21. Undersøgelse af mulige forbindelser mellem ulovlig narkotikahandel og finansiering af terrorisme | Forskning i mulige forbindelser mellem ulovlig narkotikahandel og finansiering af terrorisme | 2007 | KOM MS | Forskningen afsluttet |

22. Intensivering af arbejdet med forebyggelse af narkotikarelateret kriminalitet | Vurdering af omfanget af narkotikarelateret kriminalitet i EU | 2006 | MS EMCDDA | EMCDDA fremlægger en oversigt over de eksisterende undersøgelser for KOM senest i 2008 Tilgængeligheden eller den opfattede tilgængelighed af narkotika på gadeplan, pris, renhed og styrke (EMCDDA) |

23. Undersøgelse af praksis for forebyggelse af narkotikarelateret kriminalitet i tredjelande | Udarbejdelse af en undersøgelse af praksis for forebyggelse af narkotikarelateret kriminalitet i tredjelande | 2008 | KOM | Undersøgelsen afsluttet |

24. Flere kurser for de retshåndhævende myndigheder | CEPOL skal i sine årlige arbejdsprogrammer medtage flere kurser for de retshåndhævende myndigheder, som specifikt vedrører bekæmpelse af narkotikafremstilling og -handel | 2006 | CEPOL | Yderligere relevante kurser medtages i CEPOL's årlige arbejdsprogram fra 2007 |

Strategimål 27.2-27.3 Intensivering af et effektivt retshåndhævelsessamarbejde mellem medlemsstaterne med brug af de eksisterende instrumenter og rammer Forebyggelse og straf af ulovlig import og eksport af narkotika og psykotrope stoffer |

Mål | Foreslået foranstaltning | Tidsplan | Ansvarlig part | Evalueringsredskab/indikator |

25. Intensivering og videreudvikling af retshåndhævelsessamarbejdet mellem medlemsstaterne og i givet fald med tredjelande, Europol og/eller Eurojust med henblik på at bekæmpe international organiseret fremstilling af og ulovlig handel med narkotika | 1. Gennemførelse af fælles operationelle projekter, såsom fælles efterforskningshold, fælles toldaktioner og et europæisk samarbejdsnetværk for transportpolitiet | I gang | MS Europol Eurojust | Antal fælles operationelle projekter, som er igangsat eller afsluttet Mængde prækursorer og narkotika, som er blevet beslaglagt Antal kriminelle grupper, som er blevet sprængt Antal ulovlige laboratorier, som er blevet lukket |

2. Europol skal udarbejde og videreformidle en vurdering af den trussel, som fremstillingen og udbuddet af narkotika udgør for EU | To gange om året | MS Europol | Vurderingsrapport |

26. Bekæmpelse af grov kriminalitet vedrørende omdirigering af prækursorkemikalier ved at styrke retshåndhævelsessamarbejdet mellem medlemsstaterne og i givet fald med tredjelande, Europol og/eller Eurojust | Gennemførelse af fælles operationelle projekter, såsom European Joint Unit on Precursors | I gang | MS Europol Eurojust | Antal fælles operationelle projekter, som er igangsat eller afsluttet Mængde prækursorer og stoffer, som er blevet beslaglagt Antal kriminelle grupper, som er blevet sprængt |

27. Forebyggelse af omdirigering af prækursorer, specielt prækursorer til syntetiske stoffer, som importeres til EU | 1. Gennemførelse af EU's lovgivning om prækursorer, specielt samarbejdet mellem medlemsstaterne med hensyn til kontrol af importen af prækursorer til syntetiske stoffer og styrkelse af toldkontrollen ved EU's ydre grænser | I gang | MS KOM | Antal risikokontroller, som er blevet indført |

2. Støtte til foranstaltninger under FN's internationale narkotikakontrolråd (INCB), specielt Prisme-projektet | I gang | MS KOM Europol | Antal foranstaltninger, som er igangsat eller afsluttet |

Strategimål 27.5 Intensivering af retshåndhævelsesindsatsen over for tredjelande, specielt narkotikaproducerende lande og regioner langs narkotikaruterne |

28. Oprettelse og udbygning af netværk for medlemsstaternes forbindelsesofficerer i narkotikaproducerende lande og regioner langs narkotikaruterne | 1. Hvert netværk skal mødes for at forbedre det operationelle samarbejde og koordineringen af medlemsstaternes indsat i tredjelande | To gange om året | MS | Antal afholdte møder |

2. Gennemførelse af tiltag i samarbejde med retshåndhævende myndigheder i tredjelande | I gang | MS | Antal foranstaltninger, som er igangsat og afsluttet |

INTERNATIONALT SAMARBEJDE |

Strategimål 30.1 En koordineret, effektiv og mere synlig indsats fra EU's side i internationale organisationer og fora |

Mål | Foreslået foranstaltning | Tidsplan | Ansvarlig part | Evalueringsredskab/indikator |

29. Fastlæggelse af fælles EU-holdninger til narkotika i internationale fora | EU's holdninger på internationale møder om narkotikaspørgsmål skal forberedes i HDG. Der skal afholdes EU-koordinationsmøder i forbindelse med møderne i FN's narkotikakomité (CND) og andre møder | Årligt | Formandskabet MS KOM | Antal EU-holdninger i forbindelse med relevante internationale møder |

30. Formulering og fremme af EU's narkotikastrategi | Formandskabet og/eller Kommissionen skal påtage sig en ledende rolle med hensyn til at formulere og fremme EU's afbalancerede strategi | Årligt | Formandskabet MS KOM | Antal EU-erklæringer |

31. Fremlæggelse af fælles EU-resolutioner og medvirken som medforslagsstiller til andre resolutioner | I FN og specielt i CND skal formandskabet bestræbe sig på at få fremlagt resolutioner som fælles EU-resolutioner og/eller være medforslagsstiller til andre resolutioner | Årligt | Formandskabet MS KOM | Antal fælles EU-resolutioner og resolutioner, som EU er medforslagsstiller til |

Strategimål 30.2 Særlig indsats over for kandidatlandene og potentielle kandidatlande, såsom de lande, der deltager i stabiliserings- og associeringsprocessen |

32. Støtte til kandidatlandene og de lande, der deltager i stabiliserings- og associeringsprocessen | Tilvejebringelse af den nødvendige tekniske og anden bistand til disse lande for at øge deres kendskab til EU-retten og hjælpe dem med at gennemføre de krævede foranstaltninger | 2008 | MS KOM EMCDDA Europol | Antal projekter, som er afsluttet; udgifterne og procentdelen af de samlede udgifter til bistand til disse lande |

33. Adgang for kandidatlandene til at deltage i arbejdet i EMCDDA og Europol | Indgåelse af aftaler med kandidatlandene | 2008 | Rådet KOM | Antal samarbejdsaftaler, som er indgået |

Strategimål 30.3 Bistand til tredjelande, herunder de lande, der er omfattet af den europæiske naboskabspolitik, og vigtige narkotikaproducerende lande og transitlande, så de bliver mere effektive med hensyn til begrænsning af både efterspørgslen efter og udbuddet af narkotika |

34. Bistand til de lande, der er omfattet af den europæiske naboskabspolitik | 1. Gennemførelse af narkotikadelen af handlingsplanerne for den europæiske naboskabspolitik | 2008 | MS KOM | Antal bestemmelser om narkotika, som er blevet gennemført |

2. Gennemførelse af narkotikadelen af EU's og Ruslands handlingsplan for bekæmpelse af organiseret kriminalitet | 2006 | MS KOM | Antal bestemmelser om narkotika, som er blevet gennemført |

35. Bistand til tredjelande/regioner | Bistanden skal knyttes sammen med de narkotikahandlingsplaner, som EU har vedtaget sammen med forskellige regioner Der skal ydes speciel bistand til Afghanistan i forbindelse med udviklingen af dets narkotikabekæmpelsesstrategi og til de lande, som er omfattet af naboskabspolitikken, for at styrke den regionale strategi | 2008 | MS KOM | Antal projekter, som er gennemført; udgifterne og procentdelen af de samlede udgifter til bistand til disse lande/regioner |

36. Videreførelse og videreudvikling af EU's aktive politiske engagement i forhold til tredjelande/regioner | 1. Anvendelse af mekanismer, såsom koordinations- og samarbejdsmekanismen vedrørende narkotika mellem EU og Latinamerika og Caribien og trojkamøder om narkotika | I gang | Rådet KOM | Årlig rapport om anvendelsen af disse mekanismer |

2. Vurdering af aktiviteterne og foranstaltningerne og i givet fald fastlæggelse af nye prioriteter i de narkotikahandlingsplaner, som EU har vedtaget sammen med: - Latinamerika og Caribien - Centralasien - De vestlige Balkanlande | 2006 2007 2008 | Rådet KOM | Vurderingsrapporter |

37. Større konsekvens i bistanden til tredjelande/regioner | 1. Udveksling af oplysninger om operationelle aktiviteter i tredjelande og regioner | Årligt | Rådet KOM | Årlig rapport fra KOM |

2. Evaluering af Fællesskabets og medlemsstaternes narkotikaprojekter, der indgår i samarbejdsprogrammer | 2008 | MS KOM | Rapporter fra MS og KOM til Rådet |

3. Undersøgelse af, om der er overlapninger og huller i den tekniske bistand | 2008 | Rådet KOM | KOM ajourfører databasen om projekter for teknisk bistand i kandidatlandene og tredjelande på grundlag af oplysninger fra MS. KOM aflægger rapport til Rådet |

INFORMATION, FORSKNING OG EVALUERING |

Strategimål 31 Bedre forståelse af narkotikaproblemet og udvikling af et optimalt svar herpå |

Mål | Foreslået foranstaltning | Tidsplan | Ansvarlig part | Evalueringsredskab/indikator |

38. Tilvejebringelse af fuldt pålidelige og sammenlignelige oplysninger om epidemiologiske indikatorer | Fuldstændig gennemførelse af de fem vigtigste epidemiologiske indikatorer og i givet fald finjustering af disse indikatorer | 2008 | MS EMCDDA | Rapporter fra MS, hvori der peges på mulige problemer med gennemførelsen |

39. Tilvejebringelse af pålidelige oplysninger om narkotikasituationen | Udarbejdelse af en konsolideret liste over indikatorer og redskaber til evaluering af EU's narkotikastrategi og -handlingsplaner | I gang | KOM EMCDDA Europol | Årlig undersøgelse fra KOM med støtte fra EMCDDA og Europol |

40. Udvikling af klar information om nye tendenser og mønstre for narkotikabrug og narkotikamarkeder | Indgåelse af en aftale om EU-retningslinjer og mekanismer for opdagelse og overvågning af og reaktion på nye tendenser | 2008 | Rådet KOM | Forslag fra KOM senest i 2007 i samarbejde med EMCDDA og Europol |

41. Udarbejdelse af skøn over narkotikarelaterede offentlige udgifter | Medlemsstaterne og Kommissionen skal udarbejde skøn over direkte og indirekte narkotikarelaterede udgifter | 2006 | MS KOM | Skøn over udgifterne til narkotikarelateret retshåndhævelse, narkotikarelaterede sociale og sundhedsmæssige problemer og internationalt samarbejde med støtte fra EMCDDA |

Strategimål 31.2 Hver af EU's handlingsplaner skal indeholde en liste over prioriterede forskningstemaer, som skal fremmes på EU-plan, under hensyntagen til den hurtige udvikling i narkotikaproblemet |

42. En bedre forståelse af faktorerne bag misbrug og afhængighed og af behandling af afhængighed | Fremme af forskning i biomedicinske, psykosociale og andre faktorer bag narkotikabrug og misbrug som led i Fællesskabets program for forskning og udvikling og i medlemsstaterne | I gang | MS KOM | Indkredsning af vigtige temaer og medtagelse af disse i rammeprogrammet og arbejdsprogrammerne samt de nationale forskningsprogrammer Antal accepterede narkotikarelaterede ansøgninger til forskningsprogrammet og antal projekter, som har modtaget støtte på medlemsstatsplan |

43. Oprettelse af ekspertisenetværk inden for narkotikaforskning | Forskningsnetværk, universiteter og fagfolk skal tilskyndes til at udvikle/oprette ekspertisenetværk med henblik på optimal brug af ressourcerne og effektiv formidling af resultaterne | 2007 | KOM | Rapport fra KOM om netværkssamarbejdets omfang og den finansiering, som disse netværk har modtaget |

Strategimål 32 Klare indikationer om fordelene og ulemperne ved de nuværende foranstaltninger og aktiviteter på EU-plan |

44. Løbende og overordnet evaluering | 1. Kommissionen skal fremlægge situationsrapporter for Rådet og Europa-Parlamentet om gennemførelsen af handlingsplanen og forslag til, hvad man kan gøre ved konstaterede mangler og mulige nye udfordringer | Årligt | KOM | Situationsrapporter |

2. Kommissionen skal udarbejde en konsekvensanalyse med henblik på at foreslå en ny handlingsplan for 2009-2012 | 2008 | KOM | Konsekvensanalyse med støtte fra EMCDDA og Europol |

45. Opfølgning af den gensidige evaluering af systemerne for håndhævelse af narkotikalovgivningen i medlemsstaterne | Gennemførelsesgraden for henstillingerne vedrørende bedste praksis | 2007 | Rådet | Rapport fra Rådet og forslag til henstillinger |

[1] KOM(2004) 707 endelig.

[2] Denne nummerering svarer til nummereringen af strategimålene i EU's narkotikastrategi 2005-2012.

[3] Medlemsstaterne = MS, Kommissionen = KOM.